**TÁJÉKOZTATÓ  
Körmend Város Önkormányzata Képviselő-testülete 2019. június 27-i ülésére**

**Tárgy:** Tájékoztató helyi értékekről

**Tisztelt Képviselő-testület!**

A mellékletben található tájékoztató helyértéktár 2019. -évi beszámolója.

A jövőben pedig folytatni kell a helyi értékek bővítését valamint megóvását. Ehhez kérem a továbbiakban is a Képviselő-testület támogatását.

Körmend. 2019. 06. 20.

**Bebes István  
polgármester**

**Helyi Értékek beszámoló 2019**

1. **Körmend, helyi érték imázs film:**

A szerződést megkötötte a város az imázs film elkészítésére.

2019.05.23-án egyeztetés volt a tartalomról. A tervek szerint a film a koncepcióterv főbb vonalát fogja követni. Körülbelül 2-3 perc hosszúságú lesz és pozitív hangvételű, lendületes formában fog megjelenni. Szöveg és narráció a tervek szerint nem lesz benne, hanem csak zene és a hosszabb időtartamú képkockáknál felvillanó szöveg. A város helyi értékei közül a tervek szerint mindegyik belekerül. Már készültek felvételek is és a készítőknek be lettek mutatva a helyszínek.

1. **Körmend 775 könyv:**

Az árajánlatkérések nyomdára kimentek. A könyv nyomdai elkészülésének határideje szeptember 15. A könyvbemutatóra még nincs terv. A könyv 600 példányban jelenik meg a Hungarikumos pályázat keretében logóval ellátva. Valamint meg fog jelenni a könyv módosítottan, 775 példányban, mint saját vásárolható kiadvány. A tervek szerint a kiadvány elővételben is megvehető számozott példányokkal, amire érdemes lenne egy felhívást intézni.

1. **Hungarikum pályázat:**

Sajnos az idei pályázat pillanatok alatt betelt így nem volt lehetőség kidolgozni a koncepciót. Kiállításterv a helyi értékek bemutatására. Ezzel kapcsolatban a Modell- és Makett építő klub segítsége.

1. **Jelenlegi helyi Értékek, éves beszámoló:**

Új helyi érték pályázat nem érkezett be.

1. Antal László öröksége: Néptánchagyomány
2. Rába folyó természeti és Kulturális értékei
3. Modell és Makett építő Klub tevékenysége
4. Régió Íjász Hagyományörző és Sport Egyesület közösségi és hagyományőrző tevékenysége
5. Körmendi Várkert
6. Batthyány-Strattmann Kastélyegyüttes
7. Batthyány-Strattmann László értékteremtő és példamutató életműve
8. Batthyányak szellemi öröksége
9. Dobogó erdő
10. Körmendi gólyák
11. Evangélikus templom
12. Református templom
13. Körmendi kosárlabda múltja
14. Belencsák késes dinasztia
15. Hősök tere
16. Körmendi Vízikarnevál
17. Vasútállomás
18. Kölcsei Ferenc Utcai Általános iskola épülete
19. Körmendi Járásbíróság épülete Bíróság épülete
20. Volt városháza épülete
21. Szabadság tér
22. Kossuth szobor
23. Maria Immaculata szobor
24. Paracelsus Gyógyszertár épülete
25. Korona étterem épülete
26. Batthyány Lovasbandérium Hagyományőrző Közhasznú egyesület Hagyományápoló tevékenysége
27. Körmendi Fúvószenekar egyesület
28. Árpád-házi Szent Erzsébet-templom
29. **Helyi érték logó:**

A logó elkészült terveinek bemutatása és döntésre való felkérés. A logóval kapcsolatosan egy oklevél kiállítására vonatkozó tervezet elfogadása.

A Logó leírása: A védjegy a magyar nemzeti és a Batthyány Örökségközpont színeivel együttesen egy aszimmetrikus körívbe foglalódik. Középpontjában a Batthyány Kastély déli főhomlokzatának középrizalitja sárga színnel, melyet vastag vörös körív fog közre. A körív belső részéről zöld körívek indulnak lefelé, amelyeket a kastély oszlopsorával együtt alulról kék színű hullámzó vonalak határolnak, elválasztva a körív felső részét. Színük szerint a legalsó sötétkék, a középső világoskék, a legfelső pedig a középső vonal becsatlakozásától balra világoskék, jobbra pedig sötétkék. A középső és a felső kék vonalak között egy elvágott sötétkék körcikk, melynek íve alulra néz. A jobb oldalon a vastag vörös körív folytatása zöld színű és összeér a jobboldali belső zöld körívvel. A vörös, zöld és sárga színű vonalak, nem érintkeznek a kék vonalakkal. A védjegy alsó részében a Körmendi Érték felirat vörös színnel, amely elhagyható. A magyar trikolór fehér színét a fehér háttér jelképezi.

1. **Kiemelt nemzeti értékek:**

A Hungarikum bizottság összeült és első körben a Szőlő-jövésnek könyvét vette be a kiemelt nemzeti értékek közé. Remélhetőleg a következő ülésen elfogadásra kerül a Batthyány Kastélyegyüttés és Várkert is. Vas megyéből továbbá a Jáki Templom lett még felterjesztve egy időben.

1. **Helyi értékek online:**

A Kormend.hu honlapon is érdemes lenne megjeleníteni a helyi értékeinket. így ehhez kapcsolódóan akit érdekel megnézheti esetleg egy rövid leírásban megismerheti az egyes értékeket.

Ezzel kapcsolatban meg fogom keresni a Hungarikum honlap kezelőjét, hogy frissítse a Körmendi értékeket mert a lista hiányos és elavult.